Ehdotus Euroopan parlamentin ja neuvoston asetus teknisten sääntöjen ja hallinnollisten menettelyjen yhdenmukaistamisesta siviili-ilmailun alalla annetun neuvoston asetuksen (ETY) N:o 3922/91 muuttamisesta /* KOM/2006/0645 lopull. - COD 2006/0209 */





[pic] | EUROOPAN YHTEISÖJEN KOMISSIO | Bryssel 24.10.2006 KOM(2006) 645 lopullinen 2006/0209 (COD) Ehdotus EUROOPAN PARLAMENTIN JA NEUVOSTON ASETUS teknisten sääntöjen ja hallinnollisten menettelyjen yhdenmukaistamisesta siviili-ilmailun alalla annetun neuvoston asetuksen (ETY) N:o 3922/91 muuttamisesta (komission esittämä) PERUSTELUT - Tavoite Tämän komission ehdotuksen tavoitteena on muuttaa teknisten sääntöjen ja hallinnollisten menettelyjen yhdenmukaistamisesta siviili-ilmailun alalla annettua neuvoston asetusta (ETY) N:o 3922/91[1] ja yhdenmukaistaa se menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[2], sellaisena kuin se on viimeksi muutettuna 17 päivänä heinäkuuta 2006 tehdyllä neuvoston päätöksellä 2006/512/EY[3], kanssa. - Tausta Päätöksellä 2006/512/EY otettiin käyttöön valvonnan käsittävä sääntelymenettely, joka on uudenlainen täytäntöönpanovallan käyttötapa. Valvonnan käsittävää sääntelymenettelyä on noudatettava vastedes, kun on kyse yleisistä toimenpiteistä, joilla muutetaan Euroopan yhteisön perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia taikka kun tällaisia osia poistetaan tai kun niitä täydennetään lisäämällä uusia muita kuin keskeisiä osia. Tätä uutta sääntelymenettelyä on noudatettava erityisesti silloin, kun perussäädöksen liitteitä poistetaan, muutetaan tai korvataan tai kun niitä mukautetaan tieteellisen ja teknisen kehityksen huomioon ottamiseksi. Tavanomaista sääntelymenettelyä noudatetaan kuitenkin silloin, kun komissio myöntää jollekin jäsenvaltiolle poikkeuksen perussäädöksen tai sen liitteiden soveltamisesta. Koska tätä päätöstä sovelletaan sen voimaantulopäivästä 23. heinäkuuta 2006 alkaen, kaikki sääntelymenettelyn sisältävät säädökset on muutettava. - Sisältö Asetuksen (EY) N:o 3922/91 8 artiklan 1, 3 ja 4 kohdassa ja 11 artiklassa valtuutetaan komissio poistamaan, muuttamaan tai mukauttamaan liitteessä III olevat yhteiset säännöt sääntelymenettelyä noudattaen. Sen vuoksi on syytä muuttaa kyseistä asetusta, jotta tällaiset täytäntöönpanotoimenpiteet voidaan toteuttaa uutta valvonnan käsittävää sääntelymenettelyä noudattaen. Päätöksessä 2006/512/EY säädetään myös, että jos valvonnan käsittävään sääntelymenettelyyn kuuluvia tavanomaisia määräaikoja ei voida erittäin kiireellisissä tapauksissa noudattaa, komissio voi soveltaa kyseisen päätöksen 5 a artiklan 6 kohdassa tarkoitettua kiireellistä menettelyä. Tällä kiireellisellä menettelyllä voidaan erityisesti panna viipymättä täytäntöön toimivaltaisen komitean lausunnon mukaiset toimenpiteet ja se on erityisen tarpeellinen toteutettaessa eräitä toimenpiteitä lentoturvallisuuden riittävän tason ylläpitämiseksi. Näin ollen tätä menettelyä ehdotetaan vaihtoehdoksi 8 artiklan 1 kohdan viimeisen alakohdan ja 11 artiklan 1 kohdan säännöksille. Koska viimeisessä lainsäädäntövaiheessa olevat säädökset on saatettava yhdenmukaisiksi uusien komiteasääntöjen kanssa, Euroopan parlamentin ja neuvoston olisi annettava tämä asetus ennen vuoden 2006 loppua. - Oikeusperusta EY:n perustamissopimuksen 80 artiklan 2 kohta. - Toissijaisuusperiaate Tämä ehdotus kuuluu yhteisön yksinomaiseen toimivaltaan. Sen vuoksi toissijaisuusperiaatetta ei sovelleta. - Suhteellisuusperiaate Tämä ehdotus noudattaa suhteellisuusperiaatetta, koska se koskee pelkästään ehdottoman tarpeellisia muutoksia, jotka on tehtävä asetuksen (ETY) N:o 3922/91 saattamiseksi yhdenmukaiseksi päätöksen 2006/512/EY kanssa. - Sääntelytavan valinta Ehdotettu lainsäädäntöväline on asetus. Asetus on ainoa soveltuva lainsäädäntöväline, koska tämä ehdotus koskee voimassa olevan asetuksen muuttamista. - Talousarviovaikutukset Tällä ehdotuksella ei ole vaikutusta yhteisön talousarvioon. 2006/0209 (COD) Ehdotus EUROOPAN PARLAMENTIN JA NEUVOSTON ASETUS teknisten sääntöjen ja hallinnollisten menettelyjen yhdenmukaistamisesta siviili-ilmailun alalla annetun neuvoston asetuksen (ETY) N:o 3922/91 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 80 artiklan 2 kohdan, ottavat huomioon komission ehdotuksen[4], ottavat huomioon Euroopan talous- ja sosiaalikomitean lausunnon[5], ottavat huomioon alueiden komitean lausunnon[6], noudattavat perustamissopimuksen 251 artiklassa määrättyä menettelyä[7], sekä katsovat seuraavaa: (1) Asetuksen (ETY) N:o 3922/91[8] liitteessä III säädetään yhteiset turvallisuussäännöt, joita sovelletaan ilma-alusten käyttöön ja huoltoon sekä näitä tehtäviä hoitaviin henkilöihin ja organisaatioihin. Näitä yhdenmukaisia turvallisuussääntöjä sovelletaan kaikkiin yhteisön käyttäjien käyttämiin ilma-aluksiin riippumatta siitä, onko ne rekisteröity jossakin jäsenvaltiossa vai kolmannessa maassa. (2) Kyseisen asetuksen 8 ja 11 artiklassa valtuutetaan komissio mukauttamaan tai täydentämään liitteessä III olevia yhteisiä sääntöjä tai myöntämään jäsenvaltiolle poikkeus niiden soveltamisesta menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[9] mukaisesti. (3) Päätöstä 1999/468/EY on muutettu päätöksellä 2006/512/EY, jolla otetaan käyttöön valvonnan käsittävä sääntelymenettely; tätä menettelyä noudatetaan toteutettaessa yleisiä toimenpiteitä, joilla muutetaan perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia taikka kun tällaisia osia poistetaan tai kun niitä täydennetään lisäämällä uusia muita kuin keskeisiä osia. (4) Sen vuoksi on syytä noudattaa valvonnan käsittävää sääntelymenettelyä yleisiin toimenpiteisiin, joiden tarkoituksena on muuttaa asetuksen (ETY) N:o 3922/91 muita kuin keskeisiä osia. (5) Kun tässä menettelyssä tavallisesti sovellettavia määräaikoja ei voida noudattaa lentoturvallisuuden riittävän tason ylläpitämiseen liittyvien erittäin kiireellisten syiden vuoksi, komission on voitava soveltaa päätöksen 1999/468/EY 5 a artiklan 6 kohdassa tietyille toimenpiteille säädettyä kiireellistä menettelyä. (6) Sen vuoksi asetusta (EY) N:o 3922/91 on muutettava, OVAT ANTANEET TÄMÄN ASETUKSEN: 1 artikla Muutetaan asetus (ETY) N:o 3922/91 seuraavasti: 1) Muutetaan 8 artikla seuraavasti: a) Korvataan 3 kohdan neljäs alakohta seuraavasti: ”Tällaisessa tapauksessa komissio ilmoittaa päätöksestä kaikille jäsenvaltioille, jotka kaikki voivat soveltaa tätä toimenpidettä. Liitteessä III olevia asiaa koskevia säännöksiä voidaan myös muuttaa 11 artiklan mukaisesti tällaisen toimenpiteen huomioon ottamiseksi.” b) Korvataan 4 kohdan neljäs alakohta seuraavasti: ”Tällaisessa tapauksessa komissio ilmoittaa päätöksestä kaikille jäsenvaltioille, jotka kaikki voivat soveltaa tätä toimenpidettä. Liitteessä III olevia asiaa koskevia säännöksiä voidaan myös muuttaa 11 artiklan mukaisesti tällaisen toimenpiteen huomioon ottamiseksi.” 2) Muutetaan 11 artikla seuraavasti: a) Korvataan 1 kohta seuraavasti: ”Komissio tekee 12 artiklan 3 kohdassa tarkoitettua valvonnan käsittävää sääntelymenettelyä noudattaen tarvittavat muutokset liitteessä III oleviin yhteisiin teknisiin sääntöihin ja hallinnollisiin menettelyihin tieteellisen ja teknisen kehityksen huomioon ottamiseksi. Erittäin kiireellisistä syistä komissio voi noudattaa 12 artiklan 4 kohdassa tarkoitettua kiireellistä menettelyä.” b) Korvataan 2 kohdassa ilmaisu ”12 artiklassa” ilmaisulla ”12 artiklan 3 kohdassa”. 3) Korvataan 12 artikla seuraavasti: ” 12 artikla 1. Komissiota avustaa lentoturvallisuuskomitea, jäljempänä ’komitea’. 2. Jos tähän kohtaan viitataan, sovelletaan päätöksen 1999/468/EY 5 ja 7 artiklaa ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitetuksi määräajaksi vahvistetaan kolme kuukautta. 3. Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa ja 7 artiklaa ottaen huomioon mainitun päätöksen 8 artiklan säännökset. 4. Jos tähän kohtaan viitataan, sovelletaan päätöksen 1999/468/EY 5 a artiklan 1, 2 ja 6 kohtaa ja 7 artiklaa ottaen huomioon mainitun päätöksen 8 artiklan säännökset.” 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EYVL L 373, 31.12.1991, s. 4, asetus sellaisena kuin se on viimeksi muutettuna asetuksella (EY) N:o …/2006 (EUVL L …, 2006, s….). [2] EYVL L 184, 17.7.1999, s. 23. [3] EUVL L 200, 22.7.2006, s. 11. [4] EUVL C [...], [...], s. [...]. [5] EUVL C [...], [...], s. [...]. [6] EUVL C [...], [...], s. [...]. [7] EUVL C [...], [...], s. [...]. [8] EYVL L 373, 31.12.1991, s. 4., asetus sellaisena kuin se on viimeksi muutettuna asetuksella (EY) N:o …/2006 (EUVL L … 2006, s…). [9] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11).